DĖL ŠILALĖS RAJONO SAVIVALDYBĖS ADMINISTRACIJOS DIREKTORIAUS 2020 M. BIRŽELIO 30 D. ĮSAKYMO NR. DĮV-561 „DĖL ŠILALĖS RAJONO SAVIVALDYBĖS ADMINISTRACIJOS BIJOTŲ SENIŪNIJOS IŠPLĖSTINĖS SENIŪNAIČIŲ SUEIGOS ATRINKTO PROJEKTO FINANSAVIMO IR LĖŠŲ SKYRIMO PROJEKTO ĮGYVENDINIMUI 2020 METAIS“ PAKEITIMO

2020 m. rugpjūčio 26 d. Nr. DĮV-781

Šilalė

 Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Šilalės rajono savivaldybės administracijos veiklos nuostatų, patvirtintų Šilalės rajono savivaldybės tarybos 2008 m. gruodžio 23 d. sprendimu Nr. T1-437 „Dėl Šilalės rajono savivaldybės administracijos veiklos nuostatų tvirtinimo“, 29 punktu, Valstybės biudžeto lėšų naudojimo projektui įgyvendinti pagal Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonę „Stiprinti bendruomeninę veiklą savivaldybėse“ 2020 m. liepos 2 d. sutarties Nr. B6-199 (P) 8 punktu, atsižvelgdamas į Bijotų bendruomenės 2020 m. liepos 29 d. raštą:

1. P a k e i č i u Šilalės rajono savivaldybės administracijos direktoriaus 2020 m. birželio 30 d. įsakymą Nr. DĮV-561 „Dėl Šilalės rajono savivaldybės administracijos Bijotų seniūnijos išplėstinės seniūnaičių sueigos atrinkto projekto finansavimo ir lėšų skyrimo projekto įgyvendinimui 2020 metais“, ir 1 punktą išdėstau taip:

 „1. S k i r i u 834,00 Eur Bijotų bendruomenei projekto „Oro kondicionierius bendruomenės gerovei“ įgyvendinimui, veiklai, nurodytai Savivaldybės aprašo 10.5 papunktyje (skirtai narių (gyventojų) sutelktumui ir tarpusavio pasitikėjimui stiprinti, bendruomenės sutelktumą ir gyvenimo kokybę gerinančiai veiklai) oro kondicionieriaus už 499 (keturis šimtus devyniasdešimt devynis) eurus ir mobilių lauko stalų ir suoliukų už 335 (tris šimtus trisdešimt penkis) eurus įsigijimui 2020 m. III ketvirtyje Girdiškės Šv. Marijos Snieginės parapijos namams“.

1. Į p a r e i g o j u Bijotų bendruomenės pirmininką pasirašyti papildomą susitarimą su Šilalės rajono savivaldybės administracijos direktoriumi dėl šio įsakymo 1 punkte nurodytų bendros projekto įgyvendinimo sąmatos pakeitimų.
2. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt) ir Bijotų seniūnijos skelbimų lentoje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktoriaus pavaduotojas,

pavaduojantis direktorių Osvaldas Šarmavičius